תקנות המפלגות (עדכון ואימות פרטים מזהים של חברי מפלגה ממרשם האוכלוסין בבחירות מקדימות)

{{ח:התחלה}}
{{ח:כותרת|תקנות המפלגות (עדכון ואימות פרטים מזהים של חברי מפלגה ממרשם האוכלוסין בבחירות מקדימות), התשע״ה–2014}}

{{ח:פתיח-התחלה}}
{{ח:תיבה|ק״ת תשע״ה, 6|תקנות המפלגות (עדכון ואימות פרטים מזהים של חברי מפלגה ממרשם האוכלוסין בבחירות מקדימות)|https://olaw.org.il/takanot/takanot-7429.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המפלגות#סעיף 20א|סעיף 20א(ג)}} {{ח:חיצוני|חוק המפלגות|לחוק המפלגות, התשנ״ב–1992}} (להלן – החוק), בהסכמת שרת המשפטים ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחראי“ – מי ששר הפנים מינה מבין עובדי משרדו לאחראי על ביצוע הקבלה;
{{ח:ת|סוג=הגדרה}} ”בחירות מקדימות“, ”חבר מפלגה“, ”פרטים מזהים“ – כהגדרתם {{ח:חיצוני|חוק המפלגות#סעיף 20א|בסעיף 20א(א) לחוק}};
{{ח:ת|סוג=הגדרה}} ”הקבלה“ – עדכון ואימות הפרטים המזהים של חברי מפלגה;
{{ח:ת|סוג=הגדרה}} ”קובץ מרשם אוכלוסין“ – אוסף רשומות ממרשם האוכלוסין על גבי אמצעי רישום מגנטי על אודות אזרחי מדינת ישראל שהם תושבים והם בחיים או שנפטרו בחמש השנים שקדמו למועד הפקת אוסף הנתונים, הכולל מספר זהות, שם פרטי, שם משפחה ומען של כל אזרח כאמור, וציון אם נפטר;
{{ח:ת|סוג=הגדרה}} ”מרשם האוכלוסין“ – כמשמעותו {{ח:חיצוני|חוק מרשם האוכלוסין#סעיף 2|בסעיף 2(א) בחוק מרשם האוכלוסין, התשכ״ה–1965}};
{{ח:ת|סוג=הגדרה}} ”קובץ נתונים“ – אוסף של רשומות על חברי מפלגה, הכולל מספר זהות, שם פרטי, שם משפחה ומען של כל חבר מפלגה על גבי אמצעי רישום מגנטי;
{{ח:ת|סוג=הגדרה}} ”רשם מאגרי המידע“ – כהגדרת רשם {{ח:חיצוני|חוק הגנת הפרטיות#סעיף 7|בסעיף 7 לחוק הגנת הפרטיות, התשמ״א–1981}};
{{ח:ת|סוג=הגדרה}} ”תושב“ – כהגדרתו {{ח:חיצוני|חוק מרשם האוכלוסין|בחוק מרשם האוכלוסין, התשכ״ה–1965}};
{{ח:ת|סוג=הגדרה}} ”תעודת הרישום“ – תעודת רישום המפלגה כמשמעותה {{ח:חיצוני|חוק המפלגות#סעיף 12|בסעיף 12 לחוק}}.

{{ח:סעיף|2|בקשה להקבלה}}
{{ח:תת|(א)}} בקשה להקבלה לפי {{ח:חיצוני|חוק המפלגות#סעיף 20א|סעיף 20א(ב)(1) לחוק}} תגיש מפלגה בכתב לאחראי; הבקשה תכלול פרטים אלה:
{{ח:תתת|(1)}} שם המפלגה ופרטי ההתקשרות עמה;
{{ח:תתת|(2)}} פירוט התפקיד או התפקידים שלגביהם נערכות הבחירות המקדימות;
{{ח:תתת|(3)}} מועד הבחירות המקדימות;
{{ח:תתת|(4)}} מספר חברי המפלגה שלגביהם נדרשת ההקבלה;
{{ח:תתת|(5)}} הצהרה כי בבחירות המקדימות זכאים להשתתף רוב חברי המפלגה;
{{ח:תתת|(6)}} הצהרה בדבר נכונות הפרטים שנמסרו לפי פסקאות (2) עד (5);
{{ח:תתת|(7)}} התחייבות בכתב כי עדכון ואימות הפרטים מתבקש רק על חברי המפלגה וכי לא ייעשה במידע שנמסר שימוש, לרבות העברתו לאחר, אלא לצורך יצירת קשר עמם ולצורך ניהול הבחירות המקדימות; ההתחייבות תיחתם בידי מי שעומד בראש הגוף המופקד על ניהול ענייני המפלגה ועל ביצוע החלטותיה כאמור {{ח:חיצוני|חוק המפלגות#סעיף 18|בסעיף 18(2) לחוק}}, ובידי האחראי לטיפול במידע מטעם המפלגה כאמור {{ח:חיצוני|חוק הבחירות לכנסת#סעיף 39|בסעיף 39(ג) לחוק הבחירות לכנסת [נוסח משולב], התשכ״ט–1969}}, ותאומת בידי עורך דין;
{{ח:תתת|(8)}} פרטיו של נציג מטעם המפלגה אשר אם תאושר הבקשה, תיערך ההקבלה בנוכחותו.
{{ח:תת|(ב)}} לבקשה יצורף העתק מתעודת הרישום.
{{ח:תת|(ג)}} בקשה להקבלה תוגש לא יאוחר מ־30 ימים לפני מועד עריכת הבחירות המקדימות.

{{ח:סעיף|3|קביעת זכאות המפלגה לקבל מידע}}
{{ח:תת|(א)}} האחראי יבדוק את הבקשה, ואם מצא כי המפלגה עמדה בתנאים הקבועים {{ח:פנימי|סעיף 2|בתקנה 2}}, יקבע כי היא זכאית שתיערך בעבורה הקבלה.
{{ח:תת|(ב)}} קבע האחראי כי המפלגה אינה זכאית שתיערך בעבורה הקבלה, יודיע על כך למפלגה בכתב, בצירוף הנימוקים להחלטה, בתוך שלושה ימי עבודה מיום קבלת הבקשה.
{{ח:תת|(ג)}} קבע האחראי כי המפלגה זכאית שתיערך בעבורה הקבלה, יודיע על כך למפלגה בכתב בתוך שלושה ימי עבודה מיום קבלת הבקשה; קבע האחראי כאמור, יזמן את נציג המפלגה לביצוע ההקבלה, בתוך חמישה ימי עבודה מיום שליחת ההודעה.

{{ח:סעיף|4|תנאים לביצוע ההקבלה}}
{{ח:תת|(א)}} במועד ביצוע ההקבלה יביא עמו נציג המפלגה את אלה:
{{ח:תתת|(1)}} בקשת המפלגה המקורית התואמת את הבקשה שאושרה לפי {{ח:פנימי|סעיף 3|תקנה 3}}, בצירוף תעודת הרישום המקורית;
{{ח:תתת|(2)}} קובץ נתונים על גבי אמצעי רישום מגנטי, ערוך באופן שהורה לו האחראי;
{{ח:תתת|(3)}} מחשב נייד לשם בדיקת תקינות תוצאות ההקבלה.
{{ח:תת|(ב)}} נציג המפלגה יזדהה לפני האחראי באמצעות תעודה מזהה ויציג לפניו את בקשת המפלגה המקורית בצירוף תעודת הרישום כאמור.
{{ח:תת|(ג)}} לא התקיים אחד התנאים המנויים בתקנה זאת, לא תבוצע ההקבלה.

{{ח:סעיף|5|ההקבלה ותוצאותיה}}
{{ח:תת|(א)}} האחראי יבדוק בנוכחות נציג המפלגה את תקינות אמצעי הרישום המגנטי שעל גביו קובץ הנתונים ואת תקינות הקובץ, ובכלל אלה את התאמתו לנתוני הבקשה שהוגשה לפי {{ח:פנימי|סעיף 2|תקנה 2}}; בדיקה כאמור תיערך באופן ממוחשב ובלי שייחשף לפני כל גורם שאינו נציג המפלגה כל מידע על זהות חברי המפלגה; בתום הבדיקה יוחזר קובץ הנתונים לנציג המפלגה.
{{ח:תת|(ב)}} נמצאו אמצעי הרישום המגנטי וקובץ הנתונים תקינים, יערוך האחראי הקבלה של הפרטים המזהים בין הנתונים מקובץ הנתונים לבין קובץ מרשם האוכלוסין, באופן ממוחשב.
{{ח:תת|(ג)}} ההקבלה תיערך על בסיס מספר הזהות באמצעות מחשב ייעודי שאינו מקושר למאגר מרשם האוכלוסין ושאינו מאפשר אגירה של נתונים, ובאופן שיבטיח שלא ייחשף במהלכה כל מידע על זהות חברי המפלגה לפני כל גורם שאינו נציג המפלגה.
{{ח:תת|(ד)}} בהקבלה יירשמו באופן ממוחשב על גבי אמצעי רישום מגנטי חדש הפרטים המזהים של כל חבר מפלגה כפי שנמסרו בקובץ הנתונים, ולצדם אותם הפרטים, המעודכנים בהתאם לקובץ מרשם האוכלוסין, לרבות אם נפטר.
{{ח:תת|(ה)}} בסיום ההקבלה יבדוק נציג המפלגה באמצעות המחשב הנייד שהביא עמו את תוצאותיה, ויודיע לאחראי אם הן תקינות.
{{ח:תת|(ו)}} ראה האחראי שבשל סיבות טכניות שמקורן בקובץ הנתונים שהעבירה המפלגה לא ניתן לבצע את ההקבלה, היא לא תבוצע עד להמצאת קובץ נתונים תקין, במועד שיקבע לכך האחראי.
{{ח:תת|(ז)}} לאחר סיום ההקבלה, יאותחל המחשב הייעודי כאמור בתקנת משנה (ג) בנוכחות נציג המפלגה, ויימחק ממנו כל מידע שמקורו בקובץ הנתונים; נמחק המידע מן המחשב כאמור, יחתמו נציג המפלגה והאחראי על אישור תקינות ההקבלה ותוצאותיה, לפי {{ח:פנימי|תוספת|הטופס שבתוספת}}; בטופס יפורט מידע כמותי בלבד בדבר תהליך ההקבלה ותוצאותיו, שאין בו מידע הניתן לזיהוי על אודות חברי המפלגה.
{{ח:תת|(ח)}} האחראי ימסור לנציג המפלגה את האישור לפי {{ח:פנימי|תוספת|הטופס שבתוספת}} וכן את תוצאות ההקבלה על גבי אמצעי רישום מגנטי חדש.

{{ח:סעיף|6|נוהל ביצוע ההקבלה}}
{{ח:ת}} האחראי, בתיאום עם רשם מאגרי המידע, יקבע נהלים לעובדיו לצורך ביצוע תקנות אלה לרבות לעניין אבטחת מידע; הנהלים יפורסמו באתר האינטרנט של משרד הפנים.

{{ח:סעיף|7|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 5|תקנה 5(ז) ו־(ח)}})}}}}
{{ח:קטע3|טופס|טופס תקינות ההקבלה ותוצאותיה}}

{{ח:סעיף*}}
{{ח:ת}} {{ממורכז|{{ח:הערה|(תקנות המפלגות (עדכון ואימות פרטים מזהים של חברי מפלגה ממרשם האוכלוסין בבחירות מקדימות), התשע״ה–2014)}}}}

{{ח:סעיף*}}
{{ח:תת|1.}} אישור תקינות ההקבלה:
{{ח:תת}} אנו מאשרים כי ביום . . . . . . . . . . . . . . . . . . . . בוצעה הקבלה בשביל מפלגת . . . . . . . . . . . . . . . . . . . ., בנוכחות נציג המפלגה, וכי הליך ההקבלה בוצע באופן תקין.
{{ח:תת}} הערות: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

{{ח:סעיף*}}
{{ח:תת|2.}} מידע כמותי בדבר תהליך ההקבלה ותוצאותיו:
{{ח:תתת|2.1}} שם קובץ המרשם: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.2}} סך כל הרשומות בקובץ המרשם: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.3}} סך כל רשומות הקלט (מטופס האישור): . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.4}} סך כל רשומות הקלט בפועל: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.5}} סך כל מספרי הזהות התקינים: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.6}} סך כל מספרי הזהות שאינם תקינים: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.7}} סך כל הרשומות שנמצאו במקביל בקובץ המרשם: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|2.8}} הערות: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

{{ח:סעיף*}}
{{ח:ת}} תאריך: . . . . . . . . . . . . . . . . . . . . . . . . . . . . . .

{{ח:סעיף*}}
{{ח:ת}} {{טורים שווים |
{{ח:ת}} '''האחראי'''
{{ח:ת}} שם: . . . . . . . . . . . . . . . . . . . . . . . . . . . . . .
{{ח:ת}} חתימה: . . . . . . . . . . . . . . . . . . . . . . . . . . . . . .
|
{{ח:ת}} '''נציג המפלגה שנכח בעת ההקבלה'''
{{ח:ת}} שם: . . . . . . . . . . . . . . . . . . . . . . . . . . . . . .
{{ח:ת}} חתימה: . . . . . . . . . . . . . . . . . . . . . . . . . . . . . .
}}

{{ח:חתימות|ט״ו באלול התשע״ד (10 בספטמבר 2014)}}
* '''גדעון סער'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]